als_Latn dik_Latn sag_Latn
Kryeministri Isa Mustafa i pyetur nëse e ka problem një hapje të mundshme të dosjeve në Kosovë tha se nuk ka bashkëpunuar me Sllobodan Miloshevic’in dhe se është krenar për të kaluarën e tij.
“Jo se kam problem, sepse ne nuk jemi të kohës së Milloshevicit. Milloshevici është një kohë e Serbisë ne jemi të Kohës së Kosovës dhe ne i kemi dosjet tona të shkuarën tonë, e kemi historinë tonë i kemi familjet tona, i kemi rrethin tonë këtu dhe se kemi asnjë problem. Problem kanë ata që e kanë humbur rrugën dhe ata që mund të pajtohen me realitetin”, tha Mustafa.
Isa Mustafa tha se me Qeverinë shqiptare kanë bashkëpunim të mirë dhe se është shumë lehtë të bashkëpunohet me Kryeministrin e Shqipërisë Edi Rama.
Tha se LDK është me e afërt me PD’në në Shqipëri për shkak të programeve partiake, por se kjo nuk i pengon që të bashkëpunoj me PS’në e cila tani qeverisë me Shqipërinë.
Isa Mustafa: Nuk jemi rivalë me Thaçin në Qeveri (Video)
Isa Mustafa duke folur për raportin e tij me zëvendëskryeministrin Hashim Thaçi tha se nuk janë rival në qeverisje.
Tha se me liderin e PDK’së u morën vesh për qeverisjen e vendit për zhvillimin ekonomik.
“Nuk është betejë që vazhdon, është një marrëveshje e cila është bërë në mënyrë që të qeveriset ky vend, është një marrëveshje e cila ka parimet e saj, ka komponentët e saj në të cilat jemi marrë vesh si do të qeveriset vendi
“Jemi du parti që kanë qene rivale dhe mund të vazhdojnë të jenë rivale por nuk do të jenë rivale në qeverisje sepse tani është një ekip e cila duhet të funksionoj”, tha Mustafa.
Isa Mustafa tha se ika nga Kosova nuk është ndal ende por se numri i atyre që po ikin ka nis të zvogëlohet.
Ai u ka bërë thirrje të gjithë qytetarëve që ta duan vendin dhe të punojnë për zhvillimin e Kosovës. Tha se gjendja në vend nuk është e mirë, por se kjo do të përmirësohet shpejt.
Ndërkohë atyre që tashmë e kanë lëshuar vendin, u ka bërë thirrje që sa më shpejt të kthehen në Kosovë.
Isa Mustafa për thyerjen e xhamave të Qeverisë: Art i demokracisë (Video)
Kryeministri i Kosovës Isa Mustafa thotë se thyerja e xhamave të Qeverisë nga ana e qytetarëve në protesta, është art i demokracisë. Të paktën këtë, Mustafa thotë se po ua thotë ndërkombëtarëve.
“Unë po ju them këtyre ndërkombëtarëve kur po vijnë se është një art i demokracisë i autorëve të njohur dhe të panjohur”, tha Mustafa në emisionin ‘Shqip’ në Top Channel.
Kryeministri Mustafa tha se qytetarët kanë të drejtë të protestojnë por se dhuna është e pa paprnueshme.
Ai tha se qëllimi i protestave ishte rrëzimi i Qeverisë.
Mustafa ripërsëriti se nuk kishte ‘tradhti’ në Bllok, por se marrëveshja që kishin ‘nuk funksionoi’./Fishmedia/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn